'n Voet (afgekort vt.) is 'n ou nie-SI maateenheid vir lengte. In vroeër jare was die Kaapse voet vir landmeting in verskeie gebiede van Suid Afrika gebruik. 1 Kaapse voet = 12 Kaapse duim = 1,033 Engelse voet = 314,858 millimeter. Oorspronklik verwys 'n voet na die gemiddelde lengte van 'n menslike voet. Die maat verskil van streek tot streek en raak in die loop van de 19de eeu (as gevolg van die invoering van die metrieke stelsel) in onbruik. In Engeland (en sommige Engelssprekende lande) word die maat nog gebruik, maar verwys meestal na 'n Engelse voet. 1 voet = 12 duim = 304.8 millimeter = 0.3048 meter Daar is 3 voet in 'n jaart en 5280 voet in 'n Engelse myl. Een vierkante voet (Engels: square foot) is die kwadraat van die lengtemaat: 0,3048 m × 0,3048 m, dus ongeveer 0,0929 m2 groot. In een vierkante meter is daar 10,764 vt2. Een kubieke voet (Engels: cubic foot) is die lengtemaat tot die derde mag: ongeveer 0,0283 m3. In 1 m3 is daar ongeveer 35,315 vt3.